section_heading: Prijevozna sredstva
paragraph_text: Prijevozna ili transportna sredstva služe dopremi materijala iz skladišta materijala ili poluproizvoda iz skladišta poluproizvoda na radna mjesta, otpremi poluproizvoda s jednog radnog mjesta na drugo radno mjesto ili u skladište poluproizvoda, otpremi gotovih proizvoda u skladište gotovih proizvoda, istovaru dopremljenog materijala iz prijevoznog sredstva u skladište materijala i utovaru gotovih proizvoda iz skladišta gotovih proizvoda u prijevozno sredstvo. Sva rukovanja (manipulacije) robom koje se obavljaju unutar poduzeća vrše se sredstvima unutarnjeg prijevoza, a sva rukovanja robom koje se odvijaju izvan okruga poduzeća vrše se sredstvima vanjskog prijevoza.